کوږک تونل

د کوږک تونل ( انګلیسي: khojak tunnel اردو: کوجک سورنگ ) چې ۳.۹۰ کیلومتره اوږدوالی لري د پاکستان د بلوچستان ایالت (سهېلي پښتونخوا) په قلعه عبدالله ولسوالۍ کې د توبې اڅکزي غره په لړۍ کي د اورګاډي تونل دی چي له چمن ښار څخه په ۱۸ کیلومیترۍ کي پروت دی. 1998 District Census Report of Killa Abdullah, Population Census Organisation, Government of Pakistan, Islamabad, 2000. Pg 5 دا تونل د سمندر له سطحي څخه  پورته موقعیت لري .  دغه تونل په ۱۸۹۱ کال کي د کوږک غره لاندي جوړ سوی وو او د پاکستانیو کالدارو په زاړه بانکي نوټ کي یې هم انځور سته.

Khojak Tunnel 25 KMs Located in Khojak Mountains

کوږک تونل په سویلي اسیا کې یو له تر ټولو اوږدو تونلونو څخه دی، او په پاکستان کي هم تر ټولو اوږد تونل ګڼل کېدی، خو کله چي په کال ۲۰۱۸ کې د لواري ټاپ تونل چې ۸.۷۵ کیلومتره اوږوالی لري جوړ شو، کوږک تونل دویمې شمېرې ته را ښکته شو.

دا تونل په ۳ کلونو کې جوړ شوی او دومره مستقیم(سیده) دی چې په یوه لور کې په هنداره رڼا واچول شي رڼا بل لور ته  لیدل کیږي. ددې تونل جوړښت هغه وخت پیل سو، کله چي لوی افغانستان د بریتانوي هند له لوري اشغال او د امیر عبدالرحمن خان په وخت کي د افغانستان ختیځه ځمکه د ډیورنډ د تپل سوي کرښي له امله له دغه هیواد څخه بېله او په وروسته کي نوي مستعمرې پاکستان ته وسپارل سوه.

د ریل پټلۍ د جوړولو او کار کولو لوی قراردادي د کراچۍ څخه واجه دره خان بلوچ و چې په اصل کې د ۱۶۰۰ په لومړیو کې د بهو کلات څخه مهاجر شوی و او لومړی قرارداد یې هغه وخت ترلاسه کړ کله چې انګریزانو د کراچۍ په بندر کې کار کاوه. وروسته بیا د بلوچستان نه تر بنګلور او ورپسی رنګون برما ته د ریل پټلۍ بیلابیل قراردادونه ورکړل شول. وروسته انګریزانو د هغه زوی واجه فقیر محمد دره خان ته د کراچۍ ښار په محکمه کې د اعزازي قاضي حیثیت ورکړ او د هغه له مړینې وروسته یې د لیري له بادشاهي سړک څخه تر ۸ چوک پورې سړک د هغه په نوم ونومول.

 انځورتون 
د کوږک تونل انځورتون

Khojak Tunnel 25 KMs Located in Khojak Mountains
کوږک تونل اوسنی انځور

Tunnel at Kojack Pass - western end LCCN2004707700

د کوږک تونل پخوانی انځور

 سرچینې 
وېشنيزه:بلوچستان